Kenterberi
Kenterberi (ing. Canterbury, [ˈkæntərbᵊri]/[ˈkæntərbɛri]; lat. Durovernum Cantiacorum, Cantuaria) — İngiltərənin cənub-şərqində Kent qraflığında qədim şəhər, Siti-of-Kenterberinin "siti" statusuna malik rayonun inzibati mərkəzi. Londondan 85 km cənub-şərqdə yerləşir, anqlikan kilsəsinin priması olan Kenterberi arxiyepiskopunun kafedrası kimi tanınır. 2001-ci ildə əhalisi 43,4 min nəfər idi. Kenterberi məşhur turizm məkanıdır, Birləşmiş Krallıqda ardıcıl olaraq ən çox ziyarət edilən şəhərlərdən biridir. Bundan başqa, Kenterberi əhəmiyyətli tələbə əhalisinə və ölkədə daimi sakinlərə nisbətdə ən yüksək tələbə nisbətinə malikdir.